**ИЗВОД ИЗ СТУДИЈЕ ЗАШТИТЕ**

**СПЕЦИЈАЛНИ СПОМЕНИК ПРИРОДЕ „ХАЏИ-ПРОДАНОВА ПЕЋИНАˮ**

Споменик природе „Хаџи-Проданова пећинаˮ налази се у југозападној Србији, на територији општине Ивањица, село Шуме, засеок Рашчићи. Улаз у Хаџи-Проданову пећину налази се непосредо поред регионалног пута Ивањица – Гуча са леве стране на 7 km од Ивањице. Улаз у пећину се налази иза обновљене црквице на малом палтоу.

Хаџи-Проданова пећина развијена је у банковитим и масивним кречњацима сенона (горња креда), који леже дискордантно преко палеозојских метаморфита.

На сложеној литолошко-структурној основи непосредне околине Хаџи-Проданове пећине заступљени су различити облици и појаве ендогеног и егзогеног рељефа. Према геолошкој основи и доминантним геоморфолошким агенсима у широј околини пећине могу да се издвоје облици тектонско-структурног, односно морфоструктурног рељефа ендогених процеса, као и флувио-денудациони и крашки облици егзогеног процеса, али и појаве облика колувијалних процеса.

Хаџи-Проданова пећина је простран, хоризонталан, радијално разгранат подземни облик карстног рељефа. Састоји се из Централне дворане и зракасто распоређених бочних канала. Хаџи-Проданова пећина се одликује сложеном морфологијом са више бочних канала у различитим нивоима по чему одговара типу сложене, разгранате пећине. Посебна одлика пећине је њена композитност са више сужења и великих проширења облика пећинских дворана, као и велике наслаге сиге различитих морфогенетских типова. На овим основама у Хаџи-Продановој пећини могу се издвојити следеће морфолошке целине: Улаз, Улазни канал, Сужење, Централна дворана, Јужни бочни канал, Источни висећи канал, Високи канал са кадама, Дугачка галерија и Задња дворана. У Хаџи-Продановој пећини је присутан богат пећински накит: велики ниски (плочасти) сталагмити, бигрене кадице са водом, а доминирају широки китњасти саливи. Укупна дужина канала износи 420 m.

Пећина је станиште 10 врста артроподске фауне међу којима је једна стеноендемска врста инсеката *Dualius starovlаhi*. Станиште је велике колоније слепих мишева. Све четири присутне врсте слепих мишева, Велики потковичар (*Rhinolophus ferrumequinum*), Јужни потковичар (*Rhinolophus euryale*), Мали мишоухи вечерњак (*Myotis blythii*) и Дугокрили љиљак (*Miniopterus schreibersii*), заштићене су Правилником о проглашењу и заштити строго заштићених и заштићених дивљих врста биљака, животиња и гљива („Службени гласник РСˮ, бр. 5/10, 47/11, 32/16 и 98/16). Све наведене врсте се налазе на Прилогу I Правилника – строго заштићене врсте.

Испред пећине је било седиште Хаџи-Проданове буне, у чију част је 1911. године, испред пећине подигнута спомен-црква. Oбновљена црквица посвећена je Светим Архангелима.

Вредновањем природне целине подручја Хаџи-Продановапећина утврђено је да поседује врло високе природне вредности по критеријумима вредновања природних добара, те да има својства Споменикa природе. Хаџи-Проданова пећина је природно добро II категорије – Заштићено подручје регионалног, односно великог значаја.

Површина простора који се предлаже за заштиту износи: 6.61.34 хектара – 6 хектара, 61 ар и 34 квадратних метара. Просторни оквир заштите: Непосредна околина улаза у Хаџи-Проданову пећину и део залеђа. Власништво: приватно – 6,4748 ha (97,9 %); јавно – 0,0074 ha (0,11 %) и други облици својине – 0,1312 ha (1,98 %).

Да би се заштитиле темељне вредности, на подручју Споменик природе „Хаџи Проданова пећина“ прописан je режим заштите II степена. Осим забрана и ограничења прописаних oдредбама Закона о заштити природе и Уредбом о режимима заштите, на простору режима II (другог) степена заштите прописание су и специфичне мере које се огледају кроз следеће забране и ограничења:

У режиму заштите II степена на целом подручју **забрањује** се и:

унутар Хаџи-Проданове пећине

1. Улазак у спелеолошке објекте без пратње овлашћеног лица или најаве овлашћеном лицу, као и радови у тим објектима без потребних одобрења;
2. Хватање, убијање и свако узнемиравање пећинске фауне, а нарочито слепих мишева, осим у научно-истраживачке сврхе и уз претходно прибављену дозволу Министарства заштите животне средине;
3. Прекомерно осветљавање делова пећине у којима се налазе смештени слепи мишеви укључујући и употребу блица фотоапарата приликом туристичких посета;
4. Паљење ватре у пећини;
5. Свака промена морфологије терена;
6. Ломљење, изношење или друго оштећивање пећинског накита.
7. Отварање нових улаза.
8. Све друге активности унутар пећине које на било који начин могу угрозити и оштетити њене темељне (и све друге) вредности.

на простору ван пећине

1. Експлоатација минералних сировина свих врста на целом подручју;
2. Примарна прерада и предконцентрација сировина;
3. Депоновање примарних и секундарних јаловина, комуналног, индустријског и другог отпада и вишкова земље са откопа, као и формирање мрциништа и одлагање стајског ђубрива на заштићеном подручју на заштићеном подручју и његовој непосредној близини;
4. Изградња индустријских, инфраструктурних, привредних, хидротехничких, стамбених, викенд и других објеката;
5. Руковање отровним хемијским материјама, нафтним дериватима и другим опасним и штетним материјама;
6. Свака промена постојеће морфологије терена и водотока;
7. Извођење земљаних, грађевинских и других радова којима се може оштетити, пореметити или угрозити заштићено природно добро и његова околина;
8. Каптирање извора, изградња водозахвата и дубоких бушотина, које би могле имати утицаја на ниво подземних вода у карстном систему пећине, а нарочито издвојених за потребе појединачних домаћинстава;
9. Уништавање шумских комплекса и чиста сеча.
10. Преоравање природних ливада и пашњака, и обављање других радњи на местима и на начин који могу изазвати процесе јаке водне ерозије и неповољне промене предела.

19) Крчење вегетације и обављање других радњи на местима и на начин који могу изазвати процесе јаке ерозије и неповољне промене предела.

У режиму заштите II степена радови и активности се **ограничавају** на:

1) Уређење и коришћење пећине за масовне туристиче посете само на уређење Улазног канала и Централне дворане.

1. Улазак, посете и коришћење пећине у периоду хибернације слепих мишева;
   1. Реконструкција спомен-црквице испред пећине.
2. Одржавање и реконструкција туристичке инфраструктуре у пећини и ван ње – стаза, степеништа, ограда, гелендера, осветљења и др.;
3. Обављање научно-истраживачких радова, мониторинг стања животне средине, природе и живог света;
   1. Сакупљање примерака пећинске фауне у научне сврхе.
   2. Узимање фосила и археолошких артефаката у научне сврхе.
4. Истраживање морфо-хидролошких, геолошких, климатских, хидрогеолошких, палеонтолошких, биолошких и свих других обележја спелеолошких објеката и заштићеног подручја;
5. Узорковање, истраживање и уклањање лампенфлоре;
6. радове и активности на техничкој заштити спелеолошких објеката и природног добра у целини;

7) Изградња објеката и извођење радова, односно инфраструктурно опремање, у функцији презентације и заштите природног добра - уређење саобраћајница, прихватних површина, и др.

1. Едукацију и популаризацију, формирање спелеолошких едукативних, гео-стаза и еко-стаза, информативних табли и сл.;
2. Примену биолошких препарата у заштити шума, сузбијање инвазивних биљних врста;
3. Контролисано уклањање шумске и жбунасте вегетације за потребе презентације спелеолошких објеката и уређења простора за рекреативне намене;
4. Изградњу објеката саобраћајне, комуналне и друге инфраструктуре;

12) Градња стамбених, економских и помоћних објеката пољопривредних домаћинстава.

13) Реконструкцију постојећих путева и објеката;

1. Извођење радова на спречавању ерозије;

15) Кресање лисника.

1. Насељавање врста животиња страних за природни живи свет овог подручја, у слободном простору.
2. Планско уређење и коришћење простора сагласно утврђеном режиму заштите и потребама спровођења програма заштите и развоја природног добра.